תרמן שאנמוגאראטנאם

תרמן שאנמוגאראטנאם (נולד ב-25 בפברואר 1957) הוא פוליטיקאי וכלכלן סינגפורי, המכהן כנשיא הנוכחי והתשיעי של סינגפור מאז 2023.

לפני נשיאותו, כיהן תרמן כשר הבכיר של סינגפור בין השנים 2019 ל-2023, יו"ר הרשות המוניטרית של סינגפור בין השנים 2011 ל-2023, וסגן ראש ממשלת סינגפור בין השנים 2011 ל-2019. הוא כיהן גם כשר המתאם למדיניות כלכלית וחברתית בין השנים 2011 ל-2015, שר האוצר בין השנים 2007 ל-2015, שר החינוך בין השנים 2003 ל-2008 ושר כוח האדם בין השנים 2011 ל-2012.

בתור חבר לשעבר במפלגת הפעולה העממית השלטת, הוא היה חבר הפרלמנט שייצג את מחוז הבחירה ג'ורונג בין השנים 2001 ל-2023. תרמן נבחר לראשונה בבחירות הכלליות של 2001, ונבחר מחדש לפרלמנט ארבע פעמים בבחירות הכלליות הבאות ב-2006, 2011, 2015 ו-2020 .

 ראשית חייו וחינוך 
תרמן נולד במושבת סינגפור הבריטית בשנת 1957 למשפחה ממוצא טמילי-סרי לנקי. בנעוריו למד תרמן בבית הספר האנגלו-סיני לפני שסיים את לימודיו בבית הספר לכלכלה של לונדון עם תואר ראשון בכלכלה. (מאוחר יותר, בשנת 2011 קיבל מלגת כבוד מאותו מוסד) .

לאחר מכן הוא המשיך לאוניברסיטת קיימברידג', שם השלים תואר שני בכלכלה. לאחר מכן הוא הפך לסטודנט בבית הספר קנדי באוניברסיטת הרווארד, שם השלים תואר שני במנהל ציבורי (MPA) וזכה בפרס עמיתי לושס ליטאואר (הניתן לסטודנטים לתואר MPA המפגינים מצוינות אקדמית ומנהיגות) .

 קריירה מוקדמת 
תרמן החל את דרכו ברשות המוניטרית של סינגפור, שם הפך לכלכלן הראשי שלה. בהמשך הצטרף לשירות המנהלי של סינגפור ושירת במשרד החינוך כסגן מזכיר בכיר למדיניות, לפני שחזר לרשות המוניטרית, ושם הפך בסופו של דבר למנכ"ל שלה. הוא זכה במדליית המינהל הציבורי בשנת 1999. בשנת 2001, התפטר מתפקידו כמנכ"ל MAS כדי להתמודד בבחירות הכלליות כמועמד מטעם מפלגת הפעולה העממית .

 קריירה פוליטית 
תרמן נבחר לראשונה לפרלמנט בבחירות הכלליות של 2001, כשהתמודד על מחוז החבירה ג'ורונג כחלק מצוות מפלגת הפעולה העממית שמנה בן חמישה חברים וזכה ב-79.75% מהקולות. לאחר מכן מונה תרמן לשר בכיר למסחר ותעשייה ולשר בכיר לחינוך .

הוא מונה לשר החינוך בממשלה בשנת 2003 וכיהן בתפקיד זה עד שנת 2008.

לאחר הבחירות הכלליות ב-2006, מונה תרמן לשר האוצר השני (במקביל לתפקידו כשר החינוך). ב-1 בדצמבר 2007 הוא מונה לשר האוצר.

לאחר הבחירות הכלליות ב-2011, מונה תרמן לסגן ראש הממשלה ולשר המתאם למדיניות כלכלית וחברתית, תוך שהוא ממשיך בתפקידו כשר האוצר. הוא כיהן גם כשר לענייני כוח אדם בין השנים 2011 ו-2012 במקביל. לאחר הבחירות הכלליות ב-2015, הוא התפטר מתפקידו כשר האוצר ב-30 בספטמבר 2015, לאחר 9 שנים. הוא נותר סגן ראש הממשלה וגם מונה לשר המתאם למדיניות חברתית.

בבחירות הכלליות של 2015, קבוצת מחוז הבחירה ג'ורונג בהנהגתו העיקרית של תרמן, זכתה ב-79.28% מהקולות נגד קבוצת מפלגת סינגפורים לפני הכל בת חמשת החברים.

ב-23 באפריל 2019 הוכרז כי גם תרמן וגם טאו צ'י הין ימונו לשרים בכירים החל מ-1 במאי 2019 במסגרת שינוי בקבינט, ויוותרו על תיקי סגני ראש הממשלה שלהם, ושכמו כן, תרמן יהיה גם שר המתאם למדיניות חברתית וייעץ לראש הממשלה בנוגע למדיניות כלכלית.

תרמן שמר על מושבו הפרלמנטרי במחוז הבחירה ג'ורונג בבחירות הכלליות של 2020, לאחר שזכה ב-74.62% מהקולות נגד מפלגת רד דוט יונייטד, בת חמשת חבריה.

ביולי 2023, פרש תרמן מהפרלמנט ומכל תפקידיו בממשלה והתפטר מחברות במפלגת הפעולה העממית על מנת להתמודד כמועמד בבחירות לנשיאות סינגפור ב-2023 .

 נשיאות (2023–הווה) 
ב-8 ביוני 2023, הודיע תרמן על כוונתו להיות מועמד בבחירות לנשיאות 2023.הוא התפטר מכל תפקידיו בממשלה וכחבר במפלגת הפעולה העממית ב-7 ביולי על מנת להתמודד בבחירות, שכן הנשיאות היא משרה לא מפלגתית .

תרמן הגיש את מועמדותו ב-7 באוגוסט, וב-2 בספטמבר, הוכרז תרמן כמנצח לאחר שקיבל 70.41% מהקולות, כאשר נג קוק סונג קיבל 15.72% וטאן קין ליאן קיבל 13.87%, והוא נבחר לנשיא התשיעי של סינגפור . תרמן גרף את מספר הקולות הגבוה ביותר בהיסטוריה של הבחירות לנשיאות בסינגפור, עם 70.41% מהקולות.

 בתפקידו כנשיא 
ב-24 בינואר 2024, ערך תרמן את ביקורו המדיני הראשון כנשיא בברוניי. הוא גם ערך ביקורים ממלכתיים באיטליה ובאסטוניה ביוני. ב-15 במאי 2024, מינה ת'רמן את לורנס וונג לראש הממשלה הרביעי של סינגפור לאחר שלי שיינלונג התפטר מתפקידו כראש ממשלה.

קישורים חיצוניים

הערות שוליים

קטגוריה:נשיאי סינגפור
קטגוריה:בוגרי בית הספר לממשל באוניברסיטת הרווארד
קטגוריה:בוגרי בית הספר לכלכלה של לונדון
קטגוריה:ילידי 1957